Tolong jelaskan mengenai Operasi ketenteraan ekoran serangan dari Serangan 11 September 2001 dalam bahasa melayu

Pada 2:40 petang 11 September, Setiausaha Pertahanan, Donald Rumsfeld mengeluarkan arahan segera kepada para pembantunya untuk mencari bukti pelibatan Iraq, menurut catatan yang diambil oleh pegawai dasar kanan, Stephen Cambone. "Best info fast. Judge whether good enough hit S.H." — meaning Saddam Hussein — "at same time. Not only UBL" (Cari maklumat terbaik segera. Nilai sama ada Saddam Hussein terlibat sekali, bukan sahaja Osama bin Laden), seperti yang dipetik daripada catatan Cambone daripada Rumsfeld.

Majlis NATO mengisytiharkan bahawa serangan ke atas Amerika Syarikat merupakan serangan ke atas semua negara NATO, dan dengan itu, memenuhi takrifan Perkara 5 Piagam NATO. Inilah kali pertama digunakannnya Perkara 5 yang digubal sebagai langkah berjaga-jaga akan serangan Kesatuan Soviet ketika Perang Dingin. Sekembalinya di Australia setelah kunjungan rasmi ke A.S. ketika serangan berlaku, Perdana Menteri Australia, John Howard menggunakan Perkara IV perjanjian ANZUS. Sejurus selepas serangan berlaku, kerajaan Bush mengumumkan Perang Terhadap Keganasan, dengan matlamat membawa Osama bin Laden dan al-Qaeda ke muka pengadilan serta mencegah kebangkitan rangkaian pengganas yang lain. Antara pendekatan yang diambil untuk mencapai matlamat ini termasuklah sekatan ekonomi dan ketenteraan ke atas negara-negara yang dilihat melindungi pengganas, serta mempertingkat usaha pemantauan dan perisikan sedunia.

Pada 7 Oktober 2001, Perang di Afghanistan bermula apabila tentera A.S. dan British melancarkan kempen pembedilan udara di Afghanistan dengan kem-kem Taliban dan al-Qaeda sebagai sasaran, kemudian menghantar tentera Pasukan Operasi Khas untuk menceroboh Afghanistan. Penggulingan pemerintahan Taliban di Afghanistan oleh tentera campuran pimpinan A.S. merupakan operasi kedua terbesar usaha Perang Terhadap Keganasan di luar A.S., dan yang terbesar yang berkaitan langsung dengan terorisme. Filipina dan Indonesia, antara negara-negara yang berdepan dengan konflik dalaman dengan keganasan Islam, juga mempertingkatkan kebersediaan tenteranya.